VENDIM
Nr. 499, datë 1.8.2024

[bookmark: _Hlk169254149][bookmark: _GoBack]PËR MIRATIMIN E PLANIT TË MENAXHIMIT TË RREZIKUT NGA PËRMBYTJET PËR DISA ZONA, KU EKZISTON RREZIKU POTENCIAL NGA PËRMBYTJET OSE KA GJASA TË NDODHIN PËRMBYTJE, DRIN–BUNË 4, 5 DHE 6 (TERRITORI I NJËSIVE ADMINISTRATIVE SHKODËR, ANA E MALIT, BËRDICË, DAJÇ, GURI I ZI, RRETHINAT DHE VELIPOJË, TË BASHKISË SHKODËR, DHE I NJËSISË ADMINISTRATIVE BUSHAT, TË BASHKISË VAU I DEJËS), 2024–2030

Në mbështetje të nenit 100 të Kushtetutës, të pikës 2, të nenit 70, të ligjit nr. 111/2012, “Për menaxhimin e integruar të burimeve ujore”, të ndryshuar, dhe në vijim të kreut 3, të shtojcës III, të vendimit nr. 1015, datë 16.12.2020, të Këshillit të Ministrave, “Për përmbajtjen, zhvillimin dhe zbatimin e Strategjisë Kombëtare të Menaxhimit të Burimeve Ujore, të planeve të menaxhimit të baseneve ujore dhe planeve të menaxhimit të rrezikut nga përmbytjet”, me propozimin e Kryeministrit, Këshilli i Ministrave

VENDOSI:

1. Miratimin e planit të menaxhimit të rrezikut nga përmbytjet për disa zona, ku ekziston rreziku potencial nga përmbytjet ose ka gjasa të ndodhin përmbytje, Drin - Bunë 4, 5 dhe 6 (territori i njësive administrative Shkodër, Ana e Malit, Bërdicë, Dajç, Guri i Zi, Rrethinat dhe Velipojë, të Bashkisë Shkodër, dhe i njësisë administrative Bushat, të Bashkisë Vau i Dejës), 2024–2030, sipas aneksit 1, që i bashkëlidhet këtij vendimi dhe është pjesë përbërëse e tij.
2. Zbatimi i planit të menaxhimit të rrezikut nga përmbytjet për disa zona, ku ekziston rreziku potencial nga përmbytjet ose ka gjasa të ndodhin përmbytje, Drin–Bunë 4, 5 dhe 6 (territori i njësive administrative Shkodër, Ana e Malit, Bërdicë, Dajç, Guri i Zi, Rrethinat dhe Velipojë, të Bashkisë Shkodër, dhe i njësisë administrative Bushat, të Bashkisë Vau i Dejës), fillon në vitin 2024. Masat, që përfshihen në planin e veprimit (shtojca B e aneksit 1), të cilat janë specifikuar me ndikim të mundshëm ndërkufitar me Malin e Zi, do të zbatohen vetëm pas koordinimit me autoritetin përkatës të këtij shteti dhe miratimit nga ana e tij.
3. Ngarkohen organet përgjegjëse për administrimin e menaxhimin e burimeve ujore dhe të gjitha institucionet e entet publike të përmendura në tekstin e këtij plani për zbatimin e këtij vendimi.
Ky vendim hyn në fuqi pas botimit në Fletoren Zyrtare.

